Për z. Ljubomir Joveski

Prokuror Publik i Republikës së Maqedonisë së Veriut

Lënda: Kërkesë për dorëheqje nga funksioni Prokuror Publik i Republikës së Maqedonisë së Veriut

I nderuar z. Joveski,

Duke marrë parasysh veprimin e Prokurorisë Publike në lidhje me zjarrin në Spitalin Modular të Tetovës në të cilin humbën jetën 14 persona, Platforma e Organizatave të Shoqërisë Civile për Luftë Kundër Korrupsionit ju paraqet këtë shkresë, me kërkesë për dorëheqjen Tuaj nga pozita e Prokurorit Publik të Republikës së Maqedonisë së Veriut.

Platforma e paraqet këtë kërkesë për shkak se:

Nga filmi dokumentar “Vrasja në Tetovë”, hetimi i prokurorisë publike për rastin nuk është i plotë dhe nuk vlerëson mjaftueshëm konkluzionet e paraqitura në Ekspertizën Zyrtare të ekspertëve gjermanë, si rezultat i së cilës në publik bisedohet për dyshime në lidhje me procedimin joprofesional të prokurorisë dhe neglizhimin e rrethanave që mund të zgjerojnë akuzat dhe të inkriminojnë personat e tjerë publik.

Kjo pasohet nga fakti se Prokuroria Themelore Publike për Ndjekjen e Krimit të Organizuar dhe Korrupsionit ende po heton pretendimet për korrupsion në zbatimin e prokurimit publik në këtë rast, përkundër faktit se afati nga neni 301 i LPK-së tashmë është tejkaluar, dhe nuk i janë ofruar shpjegime publikut se pse është shtyrë afati në përputhje me paragrafët 2 dhe 3 të të njëjtit nen, ose pse përkundër kësaj zgjatjeje, hetimi nuk rezulton në përfundim.

Duke pasur parasysh të gjitha sa më sipër, dhe duke marrë parasysh parimet e hierarkisë dhe varësisë, si dhe faktin se Prokuroria Publike është organi i vetëm, konsiderojmë se Ju duhet të jepni dorëheqje si Prokuror Publik i Republikës së Maqedonisë së Veriut.